Imtella' April 5, 2021 L-attriċi Thandie Newton qalet li se tmur lura għall-mod ta' kif kienet tikteb isimha oriġinarjament biż-Żimbabwe, Thandiwe. L-attriċi kienet magħrufa bl-isem ta' Thandie, verżjoni Ingliża bil-'w' nieqsa. Fil-futur il-films kollha li ħadmet fihom Newton se jibdew iġibu isimha bħala Thandiwe Newton. Qed nieħu lura dak li kien tiegħi," qalet Newton lil British Vogue. L-attriċi li l-isem sħiħ tagħha huwa Melanie Thandwie Newton qalet li isimha nkiteb ħażin fil-film Flirting, l-ewwel film li ħadmet fl-1991. F'dan il-film ħadu sehem ukoll Nicole Kidman u Noah Taylor. Konsegwenza ta' dan, kulħadd beda jirreferi għaliha bħala Thandie Newton b'dan l-isem baqa' mwaħħal mal-attriċi għal dawn l-aħħar 30 sena. Newton esprimiet ukoll is-sodisfazzjon tagħha li tul is-snin żdiedet sew ir-rappreżentazzjoni ta' gruppi minoritarji etniċi fix-xena tal-ispettaklu.